**Jello Biafra**, egentlig **Eric Reed Boucher**, (født 17. juni 1958) er en amerikansk musiker og politisk aktivist. Han var vokalist og frontfigur i Dead Kennedys fra bandet ble startet i 1978 til det ble oppløst i 1986. Da resten av bandet begynte å spille under Dead Kennedys-navnet i 2001 tok Biafra avstand fra dette.[] Biafra regner seg som anarkist, men legger samtidig stor vekt på behovet for organisering, og er blant annet medlem av Green Party. Ved valget i 2004 var han blant Green Party-medlemmene som støttet Ralph Nader sitt kandidatur i stedet for partiets offisielle linje om å støtte John Kerry i delstater der George W. Bush kunne vinne.[]

Biafra ble tidlig politisk engasjert, og dette gikk hånd i hånd med interessen for punk. Etter et avbrutt studium ved University of California flyttet han til San Francisco og ble med i Dead Kennedys. I 1979 ga bandet ut sin debutplate *Fresh Fruit for Rotting Vegetables*. Samme år stilte han til valg som borgermester i San Francisco på et program for bilfri by, rett til okkupasjon av tomme hus og en lov som ville tvinge alle forretningsmenn til å gå kledd i klovnedrakt. Han fikk 3,5 % og kom på fjerdeplass av 10 kandidater. En direkte følge av Biafras kandidatur var en lov som forbød folk å stille opp under uekte navn.[]

I 1986 ble både Dead Kennedys oppløst og Biafra skilt fra sin kone Therese Soder, som han hadde giftet seg med i 1981. Bakgrunnen for oppløsningen av bandet var at det ble trukket for retten av blant andre senere visepresidentfrue Tipper Gore for å ha lagt en støtende plakat ved albumen *Frankenchrist*. Biafra mente imidlertid selv at det var fordi bandet hadde et politisk budskap, og i kjølvannet av rettssaken ga han ut verbalplata *High Priest of Harmful Matter* der han tar opp dette. Plata bidro også til å dekke saksomkostningene.

I 1988 dannet Biafra bandet Lard, et band som, med flere opphold, har holdt det gående til i dag. Han ga også ut plater sammen med DOA, No Means No, 1000 Homo Djs og Steel Pole Bathtub på tidlig 1990-tall. Siden har han gitt ut to plater med bluegrasspianisten Mojo Nixon, plater som har fått kritikere til å si han har forlatt punken, to plater med Melvins og en plate spilt inn under demonstrasjonene mot WTO i Seattle i 1999 sammen med tidligere medlemmer av Nirvana og Soundgarden. I tillegg kommer syv verbalplater.

I 1998 kom klesfabrikanten Levis med forespørsel om å bruke Dead Kennedys-sangen *Holiday in Cambodia* i en reklame. Mens de andre tidligere medlemmene sa ja, sa Biafra nei på grunn av arbeidsforholdene selskapets arbeidere i den tredje verden arbeider under. Dette resulterte i en rettssak der Biafra og selskapet hans Alternative Tentacles ble fratatt rettighetene til Dead Kennedys' utgivelser. Biafra ble også dømt til å betale 200.000 dollar til sine tidligere venner.[]

Biafra har også de senere årene markert seg kraftig politisk. I motsetning til mange andre anarkister kvir han seg imidlertid ikke for å bruke alle kanaler. Han har blant annet stilt opp hos Oprah Winfrey to ganger. Blant fanesakene hans er avskaffelse av dødsstraff, kamp mot politivold og avkriminalisering av lettere narkotiske stoffer.[]

Referanser
----------

1. ↑   Social Networks and Archival Context, SNAC Ark-ID w6xh0xb1, besøkt 9. oktober 2017[Hentet fra Wikidata]

Eksterne lenker
---------------

* (en) Jello Biafra – kategori av bilder, video eller lyd på Commons Rediger på Wikidata
* (en) Jello Biafra på Internet Movie Database Rediger på Wikidata

* (da) Jello Biafra på Scope Rediger på Wikidata

* (fr) Jello Biafra på Allociné Rediger på Wikidata

* (en) Jello Biafra på AllMovie Rediger på Wikidata

* (en) Jello Biafra hos The Movie Database Rediger på Wikidata
* (en) Jello Biafra på Apple Music Rediger på Wikidata

* (en) Jello Biafra på Discogs Rediger på Wikidata

* (en) Jello Biafra på MusicBrainz Rediger på Wikidata

* (en) Jello Biafra på MusicBrainz Rediger på Wikidata

* (en) Jello Biafra på Encyclopaedia Metallum Rediger på Wikidata

* (en) Jello Biafra på Spotify Rediger på Wikidata

* (en) Jello Biafra på Songkick Rediger på Wikidata

* (en) Jello Biafra på Last.fm Rediger på Wikidata

* (en) Jello Biafra på Genius — sangtekster Rediger på Wikidata

* (en) Jello Biafra på AllMusic Rediger på Wikidata
* Jello Biafra på Twitter Rediger på Wikidata

* Jello Biafra på Facebook Rediger på Wikidata

* Jello Biafra på Instagram Rediger på Wikidata

* Jello Biafra på YouTube Rediger på Wikidata
* Biafras plateselskap *Alternative Tentacles*
* Uoffisielt nettsted Arkivert 2. januar 2014 hos Wayback Machine.

 Wikiquote: Jello Biafra – sitater

|  |  |
| --- | --- |
| Oppslagsverk/autoritetsdata | Store Danske Encyklopædi **·** BIBSYS **·** Geni **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** MusicBrainz **·** MusicBrainz **·** Discogs **·** AllMusic
 |